

**ESPERGÆRDE MUSIKFORENING**

40.sæson 2019/2020 Februar 2020

Nyhedsbrev nr. 340

Espergærde Musikforenings næste koncert står i operaens tegn. Fra Det kgl.Teaters Opera-akademi kommer seks unge sangere, som vil synge udvalgte perler fra operalitteraturen. Navnene er nye i dag, men det er måske morgendagens stjerner på verdens operascener. Vi får uddrag af operaer af Mozart, Massenet, Catalani, Wagner og Gounod og operetter af Johann Strauss og Lehar.

# 

# 

**Søndag den 16.februar kl.16:00** **Mørdrup Kirke**

**Solister fra Opera-akademiet**

**Jona Kolbrúnardottir,** *sopran -* **Siri Kval Ødegård,** *sopran*

**Sophie Haagen,** *mezzosopran -* **Andreas Bigom,** *tenor*

**Magnus Berg,** *baryton -* **Gustav Johansson,** *bas*

**Sofia Wilkman,** *piano*

W.A. Mozart *Cosi fan tutte:*  Sextet, 1.akt: *Alla bella despinetta:*   
 Fiordiligi: *Siri,* Dorabella og Despina: *Sophie,*

Ferrando: *Andreas,* Guglielmo: *Magnus,* Don Alfonso: *Gustav.*

*Don Giovanni:* Terzet, 2.akt: *Eh via buffone… Ah taci ingiuosto:*

Donna Elvira: *Sophie,* Don Giovanni: *Magnus,* Leporello: *Gustav.*

*Figaros Bryllup:* Duet, 1.akt: *Cinque … Se a caso:*

Figaro: *Magnus,* Susanna: *Siri.*

Recitativ og arie, 4 akt: *Aprite un po quegli occhi.*

Figaro: *Magnus.*

Jules Massenet *Werther:* Arie, 3.akt: *Werther! Je vous écri:* Charlotte: *Sophie.*

Duet, 3.akt: *Bonjour grande soeur:* Charlotte: *Sophie,* Sophie: *Jona.*

AlfredoCatalani *La Wally:* Arie, 1.akt: *Ebben? Ne andro lontana:* Wally: *Siri.*

Johann Strauss *Flagermusen:* Duet, 1.akt: *Komm mit mir:* Eisenstein, *Andreas,* Falke: *Magnus.*

*P A U S E*

Richard Wagner *Valkyrien:* Arie, 1.akt: *Winterstürme:* Siegfried: *Andreas.*

Charles Gounod *Romeo et Juliette:* Kvartet, 4.akt: *Ah! Le ciel soit loué:* Juliette: *Jona*,

Gertrude: *Sophie,* Capulet: *Magnus,* Frère Laurent: *Gustav.*

*Faust:* Kvartet, 3.akt: *Havescenen:*

Marguerite: *Siri,* Faust: *Andreas,* Marthe: *Sophie,* Mephisto: *Gustav.*

Arie, 4.akt: *Vous qui faites l’endormie:* Mephisto: *Gustav.*

Franz Lehar *Giuditta:* Arie: *Meine Lippen sie küssen so heiss:* Giuditta: *Jona*.

Johann Strauss *Flagermusen*: *Champagne-terzet*:

Adéle: *Jona,* Rosalinde: *Siri,*

Orlofsky: *Sophie,* Eisenstein: *Andreas, + alle.*

**Bemærk venligst, at ændringer i programmet kan forekomme**

**Jona Kolbrunardottir,** *sopran,* er født i Reykjavik og begyndte sine musikalske studier ved Söngskólinn i Reykjavik i 2006. Hun fortsatte 2014 ved Universität für Musik und darstellende Kunst i Wien, hvor hun sluttede med en bachelorgrad i 2018.

**Siri Kval Ødegaard,** *sopran,* kommer fra Hamar i Norge, hvor hun begyndte sin musikuddannelse. Hun har studeret ved Institut for Musik og Dans i Stavanger, hvor hun fuldførte sin bachelorgrad i 2013. Derefter tog hun sin Master ved Conservatorio Santa Cecilia i Rom.

**Sophie Haagen,** *mezzosopran,* er uddannet ved DKDM og Eastman School of Music, Rochester, New York. Sammen med pianisten Elias Holm vandt hun i 2019 Copenhagen Lied-Duo Competition.

**Andreas Bigom,** *tenor,* er fra Kalundborg og begyndte sin sangkarriere som forsanger i viking-heavymetalbandet Vanir. Han begyndte sin musikuddannelse i 2014 ved Syddansk Musikkonservatorium i Odense, hvor han fik sin bachelorgrad. Hans speciale er Helden-tenor-roller.

**Magnus Berg,** *baryton,* er født i Kjøpsvik i Nordnorge og begyndte sine musikalske studier i 2014 på Norges Musikkhøgskola i Oslo. I foråret 2017 sang han Figaro i Figaros Bryllup i en produktion af Christiania Kammeropera.

**Gustav Johansson,** *bas,* vil medvirke i Dominick Argento’s opera ’Postcard from Marocco’ ved 4 forestillinger i marts på Det kgl.Teaters Takkelloftet.

**Sofia Wilkman,** *piano,* er fra Finland og sluttede sine studier ved Sibeliusakademiet i Helsinki i 2012. Fortsatte i solistklassen 2012-13 ved DKDM. Er nu ansat ved Operaakademiet som akkompagnatør.

De tre operaer af **Wolfgang Amadeus Mozart** er fra hans glansperiode med uropførelser i 1786 (*Figaros Bryllup*), 1787 (*Don Giovanni*) og 1790 (*Cosi fan tutte*). Alle er i genren Opera Buffa - den lettere, komiske genre, men alligevel med elementer af seriøsitet og samfundskritik. Og alle er forviklingshistorier af ypperste karat - til tider dog lettere nonsens! - med kærlighed som omdrejningspunktet. Musikken hører til det bedste og mest elegante Mozart har skrevet, og flere af de smukke sange er med tiden blevet kendte og decideret folkeeje.

**Jules Massenet**: *Werther* er en lyrisk opera. Den blev førsteopført i Geneve i 1892 og er løst baseret på Goethes delvist selvbiografiske roman, *Den Unge Werthers Lidelser*. Massenets musik rummer fransk sødme, klangligt raffinement og sentimentalitet. Operaen opføres ikke så ofte, men mange af arierne kendes fra forskellige kunstneres indspilninger.

**Alfredo** **Catalani** er faktisk kun kendt for den ene opera**,** *La Wally,* som førsteopførtes i 1892. Et lettere højstemt drama om jævne menneskers store følelser og dramatiske dødsfald. Den har primært overlevet på grund af Wally’s arie, som også var det gennemgående tema i filmen *Diva* fra 1982.

**Johann Strauss d.y.**: *Flagermusen* havde premiere i Wien i 1874. Champagnen flyder, og lidenskab og løgne får frit løb i Strauss’ mesterværk, som trods den helt umulige handling betragtes som operetten over alle operetter. Måske fordi musikken er så smægtende, festlig og umiddelbar.

**Richard Wagner**: *Valkyrien* er anden del af Wagners store *Nibelungens Ring,* som havde sin samlede førsteopførelse i Bayreuth i 1876. Den kombinerer mytologi, eventyr og samfundskritik, og den var lige fra starten kontroversiel både indholdsmæssigt og musikalsk. I *Valkyrien* er fokus på både guldets forbandelse og den grænseoverskridende kærlighed, og Wagner bruger ledemotiver til musikalsk at forbinde *Valkyrien* med forspillet *Rhinguldet* og de efterfølgende *Siegfried* og *Ragnarok.*

**Charles Gounod**: *Romeo & Julie* uropførtes i Paris i 1867, og er bygget over Shakespeares udødelige historie om de to elskende i Verona. Modsat Bellinis tidligere ret så dramatiske version af historien har Gounod fokuseret mere på kærligheden, musikken er sød og sentimental, men ganske uimodståelig.

**Charles Gounod**: *Faust* blev uropført i Paris i 1859, men omarbejdet til gennemkomponeret opera i 1869. Den bygger på første del af Goethes drama og er et højdepunkt i romantisk fransk opera. Den er både sentimental og kynisk, men også mesterligt raffineret i sine virkemidler. Flere af melodierne hører til blandt operahistoriens største hits.

**Franz Lehar**: *Giuditta* er Lehars sidste og mest ambitiøse værk - og faktisk den sidste operette i det hele taget. Den blev opført første gang i Wien i 1934 og er bl.a. inspireret af en gammel film med Gary Cooper og Marlene Dietrich, som foregår i Marokko. Kærlighed, svigt, eventyr og forfald - det uundgåelige indhold i en populær operette*. Lisbeth Ringsholt*

Espergærde Musikforenings koncerter nyder værdifuld støtte fra E.I.F.s venner samt fra

helskomLogo Kunstfonden_LOGO_small_sort_baggrund.jpg 